65 ernstig beseer in KZN-busongelukArgieffoto Altesaam 65 mense is beseer toe ŉ bus Vrydagoggend naby Nongoma in KwaZulu-Natal op ŉ grondpad omgeslaan het. “Daar was 65 mense in die bus en hulle het almal ernstige beserings opgedoen,” het Robert McKenzie, woordvoerder van die nooddienste in KwaZulu-Natal (EMS), gesê. EMS het ses ambulanse, twee gevorderdelewensondersteuningsparamedici en ŉ pasiëntvervoerbus ontplooi om die beseerdes by te staan. Buiten EMS het personeellede van privaat ambulansmaatskappye ook reageer. Die oorsaak van die ongeluk is nog nie duidelik nie. “Paramedici het in die bloedige son gewerk om die 65 pasiënte te behandel en te stabiliseer voordat hulle na Benedictine-hospitaal geneem is vir verdere behandeling,” het McKenzie gesê.